आमतौर से उल्काएं तीन प्रकार की होती हैं। कुछ उल्काओं में 90 प्रतिशत लोहा और 10 प्रतिशत निकिल पाया जाता है। कुछ उल्काएं पत्थरों जैसी दिखायी देती हैं। इनमें सिलिकेट की अधिकता होती है और निकिल एवं लोहा मात्र 10 प्रतिशत होता है। तीसरे प्रकार की उल्काओं में लोहा और सिलिकेट लगभग बराबर मात्रा में पाया जाता है लेकिन ऐसी उल्काएं बहुत कम गिरती देखी गई हैं। सबसे ज्यादा पत्थरों जैसी उल्काएं गिरती हैं जिन्हें पत्थरों से अलग पहचान पाना कठिन होता है। यही कारण है कि पहचानी गई उल्काओं में लोहे का अंश ही अधिक पाया गया है। पत्थर जैसी उल्काओं में 50 तरह के खनिज देखे गए हैं। कुछ दुर्लभ प्रकार की उल्काओं में अमीनो अम्ल या कार्बनिक पदार्थ भी देखे गए हैं। यह कार्बनिक अंश पुथ्वी पर पाए जाने वाले कार्बनिक अंश जैसे नहीं होते इसीलिए कुछ वैज्ञानिकों का मत है कि पृथ्वी पर जीवन उल्का कणों के साथ किसी अन्य ग्रह से आया होगा। उल्काओं की सचना कुछ कुछ ग्रहों जैसी होती है।